Επιγραφικό μουσείο

Το Επιγραφικό Μουσείο είναι σήμερα αυτοτελής ειδική περιφερειακή Υπηρεσία του Υπουργείου Πολιτισμού, σε επίπεδο διεύθυνσης.

Ίδρυση του Μουσείου 
Ιδρύθηκε το 1885 και στεγάζεται στη νότια πτέρυγα του Εθνικού Αρχαιολογικού Μουσείου, προϊόν αρχιτεκτονικού σχεδιασμού των Γερμανών αρχιτεκτόνων Λούντβιχ Λάνγκε, Παναγή Κάλκου και Ερνστ Τσίλλερ. Στην περίοδο 1953-1960 το κτήριο επεκτάθηκε βάσει σχεδίου του αρχιτέκτονα Πάτροκλου Καραντινού. Περιγράφεται ως το μεγαλύτερο στο είδος του στον κόσμο, καθώς στις συλλογές του είναι ενταγμένες 13.536 επιγραφές

Συλλογές

Το Μουσείο περιλαμβάνει συλλογές επιγραφών από διαφορετικές ιστορικές περιόδους, λιγοστές Λατινικές και κάποιες Εβραϊκές. Οι πρώτες συλλογές του ήταν έργο του Κυριάκου Πιττάκη, που συνέλεγε αδιάκοπα από διάφορες περιοχές της Αθήνας, όπου υπήρχαν ορατά μνημεία ή ερείπια μνημείων.

Δεδομένου ότι η συστηματική ταξινόμηση των συλλογών του μουσείου έγινε περίπου την ίδια εποχή με την έκδοση των Inscriptiones Graecae, οι επιγραφές ταξινομήθηκαν και παρουσιάστηκαν κατά ενότητες, ανάλογα με το περιεχόμενό τους, και τοποθετούνταν στις αίθουσες με την ίδια σειρά. Στη δεκαετία του 1990 έγινε ανακαίνιση του προθαλάμου και δύο νεότερων αιθουσών και έκθεση επιγραφών με σύγχρονες μουσειολογικές πρακτικές διδακτικού κυρίως χαρακτήρα.

Η αριστερή εικόνα παρουσιάζει ένα εντυπωσιακό έκθεμα του Επιγραφικού Μουσείου . Πρόκειται για την παλιότερη Αττική επιγραφή  γραμμένη Βουστροφηδόν . Σώζονται μόνο δυο λέξεις  που δεν επιτρέπουν τη σωστή απόδοση του κειμένου  :
- - - - - - - - - - - - - - - - -ΕΝΚΕΚΑΛ[ΥΠΤΑΙ ?] 
- - ΑΝΦ<ΟΤ>ΕΡΟΙΣΙΝ Ε- - - - - - - - - - - - - - - - -

Στήλη Πεντελικού μαρμάρου
Βρέθηκε βορείως του ναού του Ποσειδώνος στο Σούνιο και φυλάσσεται στο Επιγραφικό Μουσείο.
Πηγή : Epigraphie. packhum.org
{| class="wikitable"
|-
! Επιγραφή !! Απόδοση
|-
| 1 θεοί.Θεόδηλος εἶπεν· ἐψηφί-.
σθαι Σουνιεῦσιν, τύχη-.ι ἀγαθῆι, ἐπειδὴ Λεύκιο-.
5 ς δίδωσιν ἀγορὰν τοῖς δ-.ημόταις ποιήσασθαι, ἑλ-.
έσθαι αὐτίκα μάλα τρε-.ῖς ἄνδρας, οἵτινες ὁριο-.
ῦσιν τὴν ἀγορὰν μετὰ.10 Λευκίο μὴ ἐλάττω τῆ-.
ι μὲν δυοῖν πλέθροιν, .τῆι δὲ πλέθρου ὅπως ἂ-.
ν ἦι εὐρυχωρία Σουνι-.εῦσιν ἀγοράζεν καὶ ἄλ-.
15 λωι τῶι βουλομένωι, .ἐπειδὴ ἡ νῦν οὖσα συν-.
ωικοδόμηται· ἐνοικοδ-.ομε͂ν δὲ μὴ ἐξε͂ναι μή-.
τε δημάρχωι μήτε ἄλ-.20 λωι μηδενὶ ἐντὸς τῶν.
ὅρων. ἀναγράψαι δὲ τό-.δε τὸ ψήφισμα ἐν στήλ-.
ει λιθίνει τὸν δήμαρχ-.ον μετὰ Λευκίο καὶ στῆ-.
25 σαι ἐν τῆι ἀγορᾶι.  vacat. vacat 0.95
||  Εισήγηση του Θεοδήλου• να.
αποφασίσουν οι Σουνιείς με .
τη βοήθεια της αγαθής Τύχης•.
επειδή ο Λεύκιος προσφέρει.
στους δημότες τόπο, για να .
κατασκευάσουν Αγορά, να εκλέξουν.
αμέσως τρεις άνδρες, οι οποίοι .
θα οριοθετήσουν από κοινού.
με τον Λεύκιον την Αγορά, .
όχι μικρότερη στη μία πλευρά.
του ενός πλέθρου και στην άλλη.
των δύο πλέθρων, για να υπάρχει .
ευρυχωρία να συνέρχωνται .
οι δημότες, διότι η υπάρχουσα Αγορά .
έχει καταπατηθεί• να μην επιτρέπεται .
να κτίσει κανείς εντός της έκτασης που.
περικλείεται από τα ορόσημα ούτε.
ο δήμαρχος ούτε κανείς άλλος• .
να φροντίσει να αναγραφεί αυτό εδώ το 
ψήφισμα σε λίθινη στήλη ο δήμαρχος
από κοινού με τον Λεύκιον
και να την στήσει στην Αγορά. .
|}

Εκδόσεις
Κωνσταντίνα Πέππα-Δελμούζου Συνοπτική ιστορία του Μουσείου στην Αρχαιολογική Εφημερίδα 1966, "Χρονικά", σσ. 1-22.
The Greek Script/Die Griechiesche Schrift, Διεύθυνση Βυζαντινών και Μεταβυζαντινών Αρχαιοτήτων, Επιγραφικό Μουσείο, Υπουργείο Πολιτισμού, Αθήνα, 2001.
Αρχαίες ελληνικές επιγραφές τεχνολογικού περιεχομένου - Κατάλογος έκθεσης, Αθήνα, 2002.
Πρακτικά Συνεδρίου Ελληνικής και Λατινικής Επιγραφικής τόμοι Α (1984) και Β (1987), Αθήνα, 1984, 1987.

Παραπομπές - σημειώσεις

Φωτοθήκη

Δικτυακοί τόποι
Το επιγραφικό μουσείο στο ΥΠΠΟ 

Επιγραφικο
Επιγραφικο